"Nedužan" - novi kriminalistički roman Scotta Turowa
To je nastavak romana "Pretpostavka nedužnosti" iz 1987., po kojem je snimljen i istoimeni film, hrvatskog naslova Nedokazana krivnja
Velik dio ove knjige govori o promjenama - o strahovanju od promjena, o prihvaćanju promjena, ali i o tome zašto ljudi čine iste pogreške uvijek ispočetka. Ali kao prvo, ovo je krimić kao i prošli, i ima obrat na kraju Čitatelji romana Scotta Turowa iz 1987. godine, po kojem je snimljen i istoimeni film s Harrisonom Fordom pod hrvatskim naslovom , dočekali su ono što nisu vjerovali da će se dogoditi - nastavak, sa sličnim naslovom, . Roman počinje šokantnom scenom u kojoj odvjetnik Rusty Sabich, glavni junak prethodnog romana , sjedi na krevetu pokraj svoje mrtve supruge. Proći će 24 sata prije negoli o tome obavijesti policiju i sina. Prve informacije ukazuju da je supruga umrla od aritmije srca i visokog krvnog tlaka, međutim, Rustyjev stari neprijatelj Tomy Molto, sad vršitelj dužnosti glavnog tužitelja, vodi istragu o njenoj smrti. Nakon što ustanovi da je Rusty imao izvanbračni odnos, on postaje osumnjičen da je ubio suprugu jer nije želio prolaziti kroz mučan razvod braka. Tu su i drugi likovi iz prvog romana u kojem se Rustyju sudilo za ubojstvo ljubavnice. U novom romanu je Rusty Sabich predsjednik jednog apelacijskog suda. Autor Scott Turow kaže kako nikad nije namjeravao ponovno oživjeti ove likove: "To je knjiga za koju sam rekao da je neću nikad napisati. I onda odjednom, 2005. godine, sinulo mi je nešto što sam smatrao odličnom idejom. I kao i kod svih pisaca, odjednom su sva obećanja pala u vodu pred izgledima da ću napisati novi roman. Na mom stolu se nalazila jedna rukom davno napisana bilješka, a ne sjećam se točno zašto sam je napisao. Na bilješci je pisalo: 'Čovjek sjedi na krevetu na kojem leži tijelo mrtve žene.' I onda sam jednog jutra pomislio, 'Bože, čovjek koji sjedi na tom krevetu je Rusty Sabich.' Poslije sam morao razraditi zašto on sjedi na krevetu, tko je žena na krevetu i odlučio sam da to bude njegova supruga Barbara iz romana . I jednom kad to sve skupa iskalkulirate, shvatite da ste počeli pisati knjigu." Autor Scott Turow roman temelji na dvije priče – u jednoj se opisuju okolnosti koje su dovele do Barbarine smrti, a druga je ono što predstavlja stari slučaj za Rustyja Sabicha – ponovno suđenje za ubojstvo u kojem ga ponovno brani briljantni odvjetnik Sandy Stern. Novo suđenje Rustyju - koje se odvija na preko polovice romana – podjednako je neizvjesno i napeto kao i prvo. No, autor romana želio je ponuditi čitateljima više od napetog sudskog krimića: "Velik dio ove knjige govori o promjenama. O strahovanju od promjena, o prihvaćanju promjena, ali i o tome zašto ljudi čine iste pogreške uvijek ispočetka. Ali kao prvo, ovo je krimić kao i prošli i ima obrat na kraju. Međutim, uz to on ima i određenu emocionalnu dimenziju – o pitanjima obitelji, odnosima muža i žene, roditelja i djece itd." Scott Turow, inače i sam odvjetnik prije negoli je postao pisac, u svom pripovijedanju često skače iz vremena u vrijeme, mijenja pripovjedački stil i uskraćuje nam informacije koje u posljednjim poglavljima jednostavno baca pred čitatelja kao završni obrat. Roman , Scotta Turowa, objavila je izdavačka kuća Grand Central Publishing.